**Rav Soloveitchik *zt’l* on the *Mitzvah* of *Mikra Megillah***

Rabbi Michael Taubes

**.1אסתר פרק ט**

(כז) קימו וקבל וקבלו היהודים עליהם ועל זרעם ועל כל הנלוים עליהם ולא יעבור להיות עשים את שני הימים האלה ככתבם וכזמנם בכל שנה ושנה:

(כח) והימים האלה נזכרים ונעשים בכל דור ודור משפחה ומשפחה מדינה ומדינה ועיר ועיר וימי הפורים האלה לא יעברו מתוך היהודים וזכרם לא יסוף מזרעם:

**.2רש"י אסתר פרק ט**

(כח) נזכרים - בקריאת מגילה:

ונעשים - משתה ושמחה ויום טוב לתת מנות ומתנות:

**.3תלמוד ירושלמי (וילנא) מסכת מגילה פרק א**

הלכה א

ר' חלבו ר' חונה בשם רב [שם כח] והימים האלה נזכרים ונעשים נזכרים בקריאה ונעשים בסעודה.

**.4פני משה מסכת מגילה פרק א**

הלכה א

נזכרים ונעשים. כתיב נזכרים וכו' הכל ביום אחד:

**.5תלמוד בבלי מסכת מגילה דף ז עמוד א**

אמר רב שמואל בר יהודה: שלחה להם אסתר לחכמים: קבעוני לדורות! שלחו לה: קנאה את מעוררת עלינו לבין האומות. שלחה להם: כבר כתובה אני על דברי הימים למלכי מדי ופרס.

**.6רש"י מסכת מגילה דף ז עמוד א**

שלחה להם - בשנה שנייה לקובעה עליהם חובה.

קבעוני - ליום טוב, ולקרייה, להיות לי לשם.

קנאה את מעוררת עלינו - שיאמרו האומות שאנו שמחים להזכיר מפלתן.

כבר אני כתובה - ושם יהו רואין מה שאירע להם על ידי ישראל.

**.7תלמוד בבלי מסכת מגילה דף יד עמוד א**

תנו רבנן: ארבעים ושמונה נביאים ושבע נביאות נתנבאו להם לישראל, ולא פחתו ולא הותירו על מה שכתוב בתורה, חוץ ממקרא מגילה. מאי דרוש? אמר רבי חייא בר אבין אמר רבי יהושע בן קרחה: ומה מעבדות לחירות אמרינן שירה - ממיתה לחיים לא כל שכן.

**.8רש"י מסכת מגילה דף יד עמוד א**

חוץ ממקרא מגילה - ואם תאמר: נר חנוכה כבר פסקו הנביאים, אבל בימי מרדכי היו חגי זכריה ומלאכי.

מעבדות לחירות - ביציאת מצרים אמרו שירה על הים.

**.9רמב"ם הלכות מגילה וחנוכה פרק א**

הלכה א

קריאת המגילה בזמנה מצות עשה מדברי סופרים, והדברים ידועים שהיא תקנת נביאים, והכל חייבים בקריאתה אנשים ונשים וגרים ועבדים משוחררים, ומחנכין את הקטנים לקרותה…

**.10רמב"ם הלכות מגילה וחנוכה פרק ג**

הלכה ג

ומפני זה התקינו חכמים שבאותו הדור שיהיו שמונת הימים האלו שתחלתן מליל חמשה ועשרים בכסלו ימי שמחה והלל ומדליקין בהן הנרות בערב על פתחי הבתים בכל לילה ולילה משמונת הלילות להראות ולגלות הנס, וימים אלו הן הנקראין חנוכה והן אסורין בהספד ותענית כימי הפורים, והדלקת הנרות בהן מצוה מדברי סופרים כקריאת המגילה.

הלכה ד

כל שחייב בקריאת המגילה חייב בהדלקת נר חנוכה…

**.11מנין המצוות לרמב"ם**

אלו הם שש מאות ושלש עשרה מצוות שנאמרו לו למשה בסיני הן וכללותיהן ופרטותיהן ודקדוקיהן, וכל אותן הכללות והפרטות והדקדוקין והביאורין של כל מצוה ומצוה היא תורה שבעל פה שקבלו בית דין מפי בית דין. ויש מצוות אחרות שנתחדשו אחר מתן תורה וקבעו אותן נביאים וחכמים ופשטו בכל ישראל כגון מקרא מגלה ונר חנוכה ותענית תשעה באב וידים ועירובין. ויש לכל מצוה מאלו פירושין ודקדוקין. והכל יתבאר בחבור זה…אבל אם הוסיפו בית דין עם נביא שיהיה באותו הזמן מצוה דרך תקנה או דרך הוראה או דרך גזרה אין זו תוספת שהרי לא אמרו שהקב"ה צוה לעשות ערוב או לקרות המגלה בעונתה, ואילו אמרו כן היו מוסיפין על התורה. אלא כך אנו אומרין, שהנביאים עם בית דין תקנו וצוו לקרות המגלה בעונתה כדי להזכיר שבחיו של הקב"ה ותשועות שעשה לנו והיה קרוב לשועינו, כדי לברכו ולהללו וכדי להודיע לדורות הבאים שאמת מה שהבטיחנו בתורה…ועל דרך זו היא כל מצוה ומצוה שהיא מדברי סופרים בין עשה בין לא תעשה:

**.12ישעיהו פרק סה**

(טז) אשר המתברך בארץ יתברך באלהי אמן והנשבע בארץ ישבע באלהי אמן כי נשכחו הצרות הראשנות וכי נסתרו מעיני:

**.13רמב"ם הלכות מגילה וחנוכה פרק ב**

הלכה יח

כל ספרי הנביאים וכל הכתובים עתידין ליבטל לימות המשיח ה חוץ ממגילת אסתר הרי היא קיימת כחמשה חומשי תורה וכהלכות של תורה שבעל פה שאינן בטלין לעולם, ואע"פ שכל זכרון הצרות יבטל שנאמר +ישעיהו ס"ה+ כי נשכחו הצרות הראשונות וכי נסתרו מעיני, ימי הפורים לא יבטלו שנאמר +אסתר ט'+ וימי הפורים האלה לא יעברו מתוך היהודים וזכרם לא יסוף מזרעם. +/השגת הראב"ד/ כל ספרי הנביאים והכתובים עתידין ליבטל .+/השגת הראב"ד/ כל ספרי הנביאים והכתובים עתידין ליבטל. א"א דבר הדיוטות הוא זה, כי לא יבטל ספר מכל הספרים שאין ספר שאין בו למוד, אבל כך אמרו אפילו יבטלו שאר ספרים מלקרות בהם מגילה לא תבטל מלקרות אותה בצבור.+

**.14תלמוד בבלי מסכת מגילה דף ב עמוד א**

/משנה/. מגילה נקראת באחד עשר, בשנים עשר, בשלשה עשר, בארבעה עשר, בחמשה עשר, לא פחות ולא יותר...

**.15רש"י מסכת מגילה דף ב עמוד א**

מגילה נקראת באחד עשר וכו' - פעמים בזה ופעמים בזה, ולקמן מפרש ואזיל.

לא פחות ולא יותר - לא פחות מאחד עשר ולא יותר מחמשה עשר.

**.16תלמוד בבלי מסכת מגילה דף ב עמוד א**

מכדי, כולהו אנשי כנסת הגדולה תקנינהו, דאי סלקא דעתך אנשי כנסת הגדולה ארבעה עשר וחמשה עשר תקון - אתו רבנן ועקרי תקנתא דתקינו אנשי כנסת הגדולה? והתנן: אין בית דין יכול לבטל דברי בית דין חבירו אלא אם כן גדול ממנו בחכמה ובמנין, אלא פשיטא - כולהו אנשי כנסת הגדולה תקינו.

**.17רמב"ם הלכות ממרים פרק ב**

הלכה ב

בית דין שגזרו גזרה או תקנו תקנה והנהיגו מנהג ופשט הדבר בכל ישראל, ועמד אחריהם בית דין אחר ובקש לבטל דברים הראשונים ולעקור אותה התקנה ואותה הגזרה ואותו המנהג, אינו יכול עד שיהיה גדול מן הראשונים בחכמה ובמנין, היה גדול בחכמה אבל לא במנין, במנין אבל

לא בחכמה, אינו יכול לבטל את דבריו, אפילו בטל הטעם שבגללו גזרו הראשונים או התקינו אין האחרונים יכולין לבטל עד שיהו גדולים מהם, והיאך יהיו גדולים מהם במנין הואיל וכל בית דין ובית דין של שבעים ואחד הוא, זה מנין חכמי הדור שהסכימו וקבלו הדבר שאמרו

בית דין הגדול ולא חלקו בו.

**.18תלמוד בבלי מסכת מגילה דף כ עמוד ב**

משנה. כל היום כשר לקריאת המגילה…זה הכלל: דבר שמצותו ביום - כשר כל היום. דבר שמצותו בלילה - כשר כל הלילה.

**.19רש"י מסכת מגילה דף כ עמוד ב**

כל היום כשר - אף על גב דקיימא לן זריזין מקדימין למצות…אפילו הכי כשר כל היום.

**.20תלמוד בבלי מסכת מגילה דף כ עמוד ב**

מנלן - דאמר קרא והימים האלה נזכרים ונעשים.

**.21אסתר פרק ט**

(כב) כימים אשר נחו בהם היהודים מאויביהם והחדש אשר נהפך להם מיגון לשמחה ומאבל ליום טוב לעשות אותם ימי משתה ושמחה ומשלוח מנות איש לרעהו ומתנות לאביונים:

**.22תלמוד בבלי מסכת מגילה דף ז עמוד ב**

אמר רבא: סעודת פורים שאכלה בלילה לא יצא ידי חובתו, מאי טעמא - ימי משתה ושמחה כתיב.

**.23תלמוד בבלי מסכת מגילה דף ב עמוד ב**

אשכחן עשייה, זכירה מנלן? - אמר קרא והימים האלה נזכרים ונעשים, איתקש זכירה לעשייה.

**.24רמב"ם הלכות מגילה וחנוכה פרק ב**

הלכה יד

…אבל השמחה והמשתה אין עושין אותה אלא ביום ארבעה עשר, ואם הקדימו לא יצאו, וסעודת פורים שעשאה בלילה לא יצא ידי חובתו.

**.25שולחן ערוך אורח חיים הלכות מגילה ופורים סימן תרצה**

סעיף א

הגה: מצוה להרבות בסעודת פורים (טור); ובסעודה אחת יוצאים (מרדכי ספ"ק).

סעודת פורים שעשאה בלילה, לא יצא ידי חובתו. הגה: ומ"מ גם בלילה ישמח וירבה קצת בסעודה. (תשובת מהרי"ב).

סעיף ד

…הגה: ויש לשלוח מנות ביום ולא בלילה (מדברי הרא"ש פ"ק דמגילה)…

**.26משנה ברורה סימן תרצה**

(כב) לשלוח מנות ביום - וה"ה מתנות לאביונים אם לא שקיים המצוה דשילוח מנות לאיש אחד ומתנות לשני אביונים ביום אין נ"מ במה שרוצה להוסיף עוד בלילה:

**.27חידושי הרשב"א מסכת מגילה דף ד עמוד א**

חייב אדם לקרות את המגלה בלילה ולשנותה ביום. - …אלא שאני תמה בעיקר הענין דהא כתיב נזכרים ונעשים והקיש זכירה לעשיה ועשיה אינה אלא ביום וכדאמרי' סעודת פורים שאכלה בלילה לא יצא דהא ימי משתה ושמחה כתיב, וי"ל דמ"מ הכתוב רבה לה זכירה מדכתיב ולילה ולא דומיה לי.

**.28תהלים פרק כב**

(ג) אלהי אקרא יומם ולא תענה ולילה ולא דומיה לי:

**.29תהלים פרק ל**

(יג) למען יזמרך כבוד ולא ידם יקוק אלהי לעולם אודך:

**.30תלמוד בבלי מסכת מגילה דף ד עמוד א**

ואמר רבי יהושע בן לוי: חייב אדם לקרות את המגילה בלילה ולשנותה ביום, שנאמר אלהי אקרא יומם ולא תענה ולילה ולא דמיה לי. סבור מינה: למקרייה בליליא, ולמיתנא מתניתין דידה ביממא. - אמר להו רבי ירמיה: לדידי מיפרשא לי מיניה דרבי חייא בר אבא: כגון דאמרי אינשי: אעבור פרשתא דא ואתנייה. איתמר נמי, אמר רבי חלבו אמר עולא ביראה: חייב אדם לקרות את המגילה בלילה ולשנותה ביום, שנאמר למען יזמרך כבוד ולא ידם ה' אלהי לעולם אודך.

**.31רש"י מסכת מגילה דף ד עמוד א**

ולשנותה ביום - זכר לנס, שהיו זועקין בימי צרתן יום ולילה.

אקרא - במזמור למנצח על אילת השחר הוא, שנאמר על אסתר, כדאמרינן במסכת יומא (כט, א): למה נמשלה אסתר כאילת כו'.

סבור מינה - בני הישיבה, ששמעו שמועה זו בלשון הקודש ולשנותה ביום, היו סבורין דהאי ולשנותה - לשון שונה משנה הוא.

למיתני מתניתין דידה - משניות של מסכת מגילה.

אעבור פרשתא הדא ואתניה - אסיים פרשה זו ואשנה אותה פעם שניה.

ביראה - דמן בירי.

יזמרך כבוד - ביום, ולא ידום בלילה, והאי קרא במזמור ארוממך ה' כי דליתני דרשינן בפסיקתא במרדכי ואסתר והמן ואחשורוש, וקריאת מגילה שבח הוא, שמפרסמין את הנס, והכל מקלסין להקדוש ברוך הוא.

**.32פירוש המשנה לרמב"ם מסכת מגילה פרק א**

[א] …וקריאת המגילה חובה בלילה פעם ולמחרת פעם שניה.

**.33מרומי שדה מסכת מגילה דף ד עמוד א**

אמר להו ר' ירמיה כו' כגון דאמרי אינשי אעבור פרשתא דא ואתנייה. פי' ולשנותה, דצריך להיות הקריאה בידיעה של הביאור להבין ולהשכיל בה, והוי זה כמו שלומד פרשה, דבפעם הראשון עובר עליה בלי ניתוח המאמרים, ובשעה שעובר שנית הוא שם לב להשכיל יותר עליה. כך בחיוב קריאת המגילה ביום יש לדקדק במחשבתה יותר מבלילה…

**.34תלמוד בבלי מסכת מגילה דף יט עמוד א**

משנה. בן עיר שהלך לכרך ובן כרך שהלך לעיר, אם עתיד לחזור למקומו - קורא כמקומו, ואם לאו - קורא עמהן…

**.35רש"י מסכת מגילה דף יט עמוד א**

בן עיר - שזמנו בארבעה עשר.

שהלך לכרך - שזמנו בחמשה עשר.

אם עתיד לחזור - מפרש בגמרא.

קורא כמקומו - כחובת מקומו, בן עיר בארבעה עשר, בן כרך בחמשה עשר.

**.36תלמוד בבלי מסכת מגילה דף יט עמוד א**

אמר רבא: לא שנו אלא שעתיד לחזור בלילי ארבעה עשר, אבל אין עתיד לחזור בלילי ארבעה עשר - קורא עמהן.

**.37רש"י מסכת מגילה דף יט עמוד א**

לא שנו - דבן כרך שהלך לעיר ועתיד לחזור למקומו קורא בחמשה עשר ולא בארבעה עשר.

אלא שעתיד לחזור בליל ארבעה עשר - אם קודם עמוד השחר יצא מן העיר, הוא דקתני שאינו צריך לקרות עמהן בלילי ארבעה עשר, אף על פי שעודנו שם, הואיל וביום לא יהיה שם - אין זה אפילו פרוז בן יומו.

אבל אין עתיד - לצאת משם בלילה, דהשתא הוי פרוז לאותו יום אף על פי שעתיד לחזור למחר ליום (אחר) +מסורת הש"ס: [אחד]+ - נקרא פרוז, וקורא עמהן בין בלילי ארבעה עשר בין בארבעה עשר, והוא הדין לבן עיר שהלך לכרך, אם עתיד לחזור בלילי חמשה עשר, שלא יהא

שם ביום חמשה עשר - לא הוי מוקף ליומו, וקורא בארבעה עשר כחובת מקומו ואף על פי שהוא בכרך, אבל אין עתיד לחזור בלילי חמשה עשר - אין צריך לקרותה בארבעה עשר, וממתין וקורא עמהן, אף על פי שסופו לחזור לאחר זמן.

**.38רמב"ם הלכות מגילה וחנוכה פרק א**

הלכה י

בן עיר שהלך לכרך ובן כרך שהלך לעיר אם היתה דעתו לחזור למקומו בזמן קריאה ונתעכב ולא חזר קורא כמקומו, ואם לא היה בדעתו לחזור אלא אחר זמן הקריאה קורא עם אנשי המקום שהוא שם…

**.39שולחן ערוך אורח חיים הלכות מגילה ופורים סימן תרפח**

סעיף ה

בן עיר שהלך לכרך, או בן כרך שהלך לעיר, אם היה דעתו לחזור למקומו בזמן קריאה ונתעכב ולא חזר, קורא כמקומו; ואם לא היה בדעתו לחזור אלא לאחר זמן הקריאה, קורא עם אנשי המקום שהוא שם…

**.40משנה ברורה סימן תרפח**

(יב) בן עיר שהלך לכרך וכו' - סעיף זה הוא לשון הרמב"ם ומפני שרבים מתקשים בסעיף הזה מוכרח אני להרחיב הדבור קצת ונבארו כפי מה שפירשוהו המגיד והכסף משנה וכן משמע מהגר"א. וצריכין אנו לידע שלשה דברים א) דאם הוא שייך לערי הפרזות אפילו יום אחד קרוי פרוז וקורא בי"ד וכן אם הוא שייך למוקפין אפילו יום אחד קרוי מוקף וקורא בט"ו ב) זמן קריאה הוא העיקר ביום וכיון שהיה בערי הפרזות בהתחלת היום י"ד קורא בי"ד וכן כה"ג לענין מוקפין ביום ט"ו ג) זמן קריאה שכותב המחבר היינו זמן קריאת המקום שהוא בו עתה לא זמן שיצא משם ועתה נבאר את הסעיף כסדר בכל פרט בפני עצמו. בן עיר שהלך לכרך אם היה דעתו בעת נסיעתו לחזור למקומו בזמן קריאה ר"ל בזמן קריאה של ט"ו דהיינו משהאיר היום לא יהיה שם כי יחזור משם קודם אור היום אף שלבסוף רואה שהוא מוכרח להתעכב שם גם על יום ט"ו מ"מ אינו נקרא בשם מוקף וקורא ביום י"ד בהיותו בכרך אבל אם בעת נסיעתו לא היה בדעתו לחזור מן הכרך אלא לאחר זמן הקריאה דהיינו בבקר של ט"ו שאז כבר הוא זמן הקריאה אז חל עליו שם מוקף וקורא עמהן ביום ט"ו ואפילו אם אח"כ חזר לעירו ביום ט"ו קורא שם אם לא קרא מתחלה בכרך. ועתה נבאר הסעיף לענין אופן השני דהיינו בן כרך שהלך לעיר אם היה דעתו בעת נסיעתו לחזור למקומו בזמן קריאה דהיינו שיחזור משם בליל י"ד קודם שיאיר היום דהוא זמן קריאה ואף שלבסוף היה שנתעכב ולא חזר קוראו כמקומו דהיינו ביום ט"ו אבל אם לא היה בדעתו בעת נסיעתו לחזור משם רק לאחר זמן קריאה דהוא ביום י"ד בבוקר חל עליו חובת הקריאה של העיר וזה שאמר המחבר קורא עם אנשי המקום אשר הוא שם [וע"כ אף שחזר באותו יום ובא לכרך צריך לקרוא באותו יום י"ד דהוא נקרא פרוז בן יומו] וכתב הט"ז דכ"ז דוקא אם היה שם בעיר בתחלת היום אבל אם חזר למקומו שהוא כרך קודם היום לא מועיל מה שחשב מתחלה להיות בעיר בעת קריאת העיר:

**.41טורי אבן מסכת מגילה דף ד עמוד א**

כגון דאמרי אינשי אעבור פרשתא דא ואתני'. - ...כגון דאמרי אינשי אעבור פרשתא דא ואתני'. ולמסקנא זו משמע שחייב לקרות את המגילה בלילה וחוזר וקורא ביום. ונ"ל דהאי קריאה דלילה אינו אלא מדרבנן ואינו עיקר חיוב של רוח הקודש והרי קרא כתיב והימים האלה נזכרים ונעשים איתקש זכירה לעשי'…ומהאי הקישא אמר לעיל דפרזים קורין בי"ד ה"נ איתקש זכירה לעשי' מה עשי' בלילה לא כדאמרינן לקמן (דף ז') סעודת פורים שאכלה בלילה לא יצא י"ח מ"ט ימי משתה ושמחה כתיב אף זכירה אינו בלילה והני קראי דמייתי להו בשמעתין לקריאת המגילה בלילה אינו אלא אסמכתא בעלמא. ואע"ג דהוי ס"ד למיקרי בלילה ולמיתני מתניתין דידה ביממא מ"מ לא קיימא הכי…דעיקר קריאה ביום לפי המסקנ' תדע דתנן התם דבר שמצוותו ביום כשר כל היום דבר שמצוותו בלילה כשר כל הלילה… הל"ל דלאתויי מקרא מגילה של לילה אתי דכשירה כל הלילה דהכי עדיף טפי…ועוד דהא כולה מכילתין עד התם ממקרא מגילה מיירי. אלא ודאי משום שכל הני שכשירים כל היום או כל הלילה דחשיב התם במתניתין לא חשיב התם מידי דרבנן אלא כולהו איתנהו של תורה ואע"ג דתנן התם כל היום כשר לקריאת המגילה ולקריאת ההלל כיון דמגילה נאמרה ברוח הקודש כשל תורה דמי ולאו מדרבנן היא…

**.42שו"ת נודע ביהודה מהדורא קמא - אורח חיים סימן מא**

שאלה: אם המולד של ר"ח אדר היה בער"ח ואז כלה זמן קידוש לבנה בפורים באופן שליל י"ד שהיא ליל קריאת המגילה היא לילה אחרון שיכולים לקדש הלבנה ואם לא קדשוהו בו בלילה עבר הזמן. ולא נראית הלבנה כל אותן הימים ובליל י"ד באמצע קריאת המגילה נתפזרו העבים וזרחה הלבנה אם יש להפסיק באמצע קריאת המגילה לקדש הלבנה כי אולי אם ימתינו עד סוף הקריאה תתכסה בעבים.

תשובה…ואין לומר דהא דתדיר ושאינו תדיר תדיר קודם היינו בשניהם דרבנן או שניהם דאורייתא משא"כ קידוש הלבנה ומקרא מגילה דקידוש לבנה לגמרי דרבנן ומגילה הוא מ"ע דדברי קבלה ועדיף מדרבנן וא"כ אף דקידוש לבנה תדיר מ"מ יש להקדים מגילה. נלע"ד דקריאת הלילה לאו מ"ע דדברי הקבלה רק קריאת היום דבמגילה ימים נזכרים ונעשים כתיב ולא לילות. ועיין בתוס' בדף ד' ע"א בד"ה חייב וכו' ומה שאמרו חייב לקרות בלילה היינו מצוה דרבנן אבל לא נרמז במגילת אסתר…

**.43שולחן ערוך אורח חיים הלכות מגילה ופורים סימן תרצב**

סעיף ד

מי שהוא אנוס קצת ואינו יכול לילך לב"ה וצריך להמתין עד אחר שקראו הקהל, וקשה עליו לישב בתענית כ"כ, יכול לשמוע קריאתה מבע"י מפלג המנחה ולמעלה. הגה: אבל אסור לאכול קודם שישמע קריאת המגילה, אפי' התענית קשה עליו (תה"ד סימן ק"ט).

**.44פרי מגדים אורח חיים משבצות זהב סימן תרצב**

(ג) אסור. - …ואף בין השמשות אין לקרות, עיין סימן תפ"ט במ"א [אות] זיי"ן וסימן תרפ"ז [ריש הסימן, ובאשל אברהם], ודיעבד אם קרא בין השמשות י"ל ספק דרבנן לקולא. ואפשר דברי קבלה שאני, אם לא באונס והכרח גדול יש לצדד בין השמשות.

**.45פרי מגדים אורח חיים משבצות זהב סימן תרפז**

(א) ולשנותה. - …עוד אבאר לך, שהב"י כאן ומביאו בשו"ע [סימן] (תרצ"ג) [תרצב] [סעיף ד] מפלג המנחה יש להקל לאנוסים…ולפי מה שכתב הט"ז [ס"ק ב ד"ה ולענין] דברי קבלה, יש לומר בין השמשות לא יצא…

**.46תלמוד בבלי מסכת מגילה דף כא עמוד ב**

לפניה מאי מברך? רב ששת מקטרזיא איקלע לקמיה דרב אשי, ובריך מנ"ח.

**.47רש"י מסכת מגילה דף כא עמוד ב**

מקטרזיא - מקום.

מנ"ח - על מקרא מגילה, ושעשה נסים, ושהחיינו.

**.48תוספות מסכת מגילה דף ד עמוד א**

חייב אדם לקרות את המגילה בלילה ולשנותה ביום - אומר ר"י דאף על גב דמברך זמן בלילה חוזר ומברך אותו ביום דעיקר פרסומי ניסא הוי בקריאה דיממא וקרא נמי משמע כן דכתיב ולילה ולא דומיה לי כלומר אף על גב שקורא ביום חייב לקרות בלילה והעיקר הוי ביממא כיון שהזכירו הכתוב תחילה וגם עיקר הסעודה ביממא הוא כדאמר לקמן (דף ז:) דאם אכלה בלילה לא יצא י"ח והכי נמי משמע מדכתיב נזכרים ונעשים ואיתקש זכירה לעשייה מה עיקר עשייה ביממא אף זכירה כן.

**.49רמב"ם הלכות מגילה וחנוכה פרק א**

הלכה ג

מצוה לקרות את כולה, ומצוה לקרותה בלילה וביום, וכל הלילה כשר לקריאת הלילה, וכל היום כשר לקריאת היום, ומברך קודם קריאתה בלילה שלש ברכות ואלו הן: בא"י אמ"ה אשר קב"ו על מקרא מגילה, בא"י אמ"ה שעשה נסים לאבותינו בימים ההם (ובזמן) [בזמן] הזה, בא"י אמ"ה שהחיינו וקיימנו והגיענו לזמן הזה, וביום אינו חוזר ומברך שהחיינו…

**.50בית הבחירה (מאירי) מסכת מגילה דף ד עמוד א**

חייב אדם לקרות את המגילה בלילה שמחרתו יום פורים ולשנותה פעם אחרת ביום מחרתו אלא שמ"מ עיקר הקריאה היא אותה של יום ומתוך כך אנו נוהגין לברך שהחיינו אף בקריאה של יום ואין אנו פוטרין עצמנו בשל לילה כשאר ימים טובים וגדולי המחברים כתבו שאין אומרין אותו אלא בלילה ואין הדברים נראין יש שמגלגל חיוב זמן ביום מצד אחר והוא מפני יום טוב שלא נאמר בלילה אלא על המגלה מה שאין כן בשאר ימים טובים שאף אותו של לילה הוא לזכר יום טוב ולא לדבר אחר ואע"פ שבסוכות יש זמן על הסוכה ועל היום טוב ואעפ"כ זמן של לילה עולה לכל הדין נותן כן מאחר שאף הלילה יום טוב הוא מה שאין כן מיהא בשמחת פורים שהרי סעודת פורים שאכלה בלילה לא יצא ידי חובתו מ"מ אין דבריהם כלום…אלא שלא נאמר זמן ביום אלא על המגלה מן הטעם שכתבנו ר"ל שעיקר זמנה ביום:

**.51שולחן ערוך אורח חיים הלכות מגילה ופורים סימן תרצב**

סעיף א

הקורא את המגילה מברך לפניה ג' ברכות: על מקרא מגילה, ושעשה נסים, ושהחיינו; וביום אינו חוזר ומברך: שהחיינו; הגה: וי"א דאף ביום מברך: שהחיינו (טור בשם ר"ת והרא"ש והמגיד), וכן נוהגין בכל מדינות אלו…

**.52משנה ברורה סימן תרצב**

(א) ושהחיינו - ונכון לכוין בברכת שהחיינו גם על משלוח מנות וסעודת פורים שהם ג"כ מצות ויודיע זה להש"ץ המברך דבעי כונת שומע ומשמיע. ויכוין זה בברכת שהחיינו דיום כי זמנם ביום…

(ב) וביום אינו חוזר ומברך וכו' - דהרי כבר בירך בלילה וטעם הדעה שניה דסוברת דאף ביום וכו' דעיקר מצות קריאתה ביום הוא…

**.53תוספות מסכת מגילה דף ד עמוד א**

פסק ואומר על הנסים בתפלה ובהודאה - …ובליל י"ד לאחר תפלת מעריב אומר קדיש שלם ואחר כך קורא את המגילה ומברך לפניה ג' ברכות ואחריה ברכה אחת עד האל המושיע השלים עומד לפני התיבה ואומר ואתה קדוש…ובשחר מתפלל שמונה עשרה ברכות ואומר על הנסים בהודאה…

**.54רמב"ם הלכות תפילה ונשיאת כפים פרק ב**

הלכה יג

בחנוכה ובפורים מוסיפין בהודאה על הניסים…

**.55הגהות מיימוניות הלכות תפילה ונשיאת כפים פרק ב**

הלכה יג

[ו] אומר על הניסים בערבית פורים אע"פ שלא קראו את המגלה ולא כאשר פסק בסדר רב עמרם שאין לאומרו עד לאחר קריאת מגילה ועיין בהלכות פורים:

**.56שולחן ערוך אורח חיים הלכות מגילה ופורים סימן תרצג**

סעיף ב

אומר: על הנסים, בלילה וביום. הגה: ואם לא אמרו, אין מחזירין אותו (טור). ואין אומרים על הנסים רק ביום י"ד, אבל לא בט"ו (ב"י בשם א"ח ומנהגים); ובליל י"ד, אע"פ שלא קראו המגילה עדיין, אומר: על הנסים, בתפלת ערבית. (הגהות מיימוני פ"ב).

**.57תוספתא מסכת מגילה פרק ב**

הלכה ב

…לא בירך לפניה ולא לאחריה יצא…

**.58שולחן ערוך אורח חיים הלכות מגילה ופורים סימן תרצב**

סעיף א

…אם לא בירך לא לפניה ולא לאחריה, יצא…

**.59משנה ברורה סימן תרצב**

(ו) אם לא בירך לא לפניה וכו' - דברכות אין מעכבות ונראה דאם נזכר באמצע שלא בירך יברך בין הפרקים:

**.60תלמוד בבלי מסכת מגילה דף יד עמוד א**

אי הכי הלל נמי נימא! - לפי שאין אומרים הלל על נס שבחוצה לארץ. - יציאת מצרים דנס שבחוצה לארץ, היכי אמרינן שירה? - כדתניא: עד שלא נכנסו ישראל לארץ הוכשרו כל ארצות לומר שירה. משנכנסו ישראל לארץ לא הוכשרו כל הארצות לומר שירה. רב נחמן אמר:

קרייתא זו הלילא, רבא אמר: בשלמא התם הללו עבדי ה' - ולא עבדי פרעה, אלא הכא - הללו עבדי ה' ולא עבדי אחשורוש? אכתי עבדי אחשורוש אנן.

**.61רש"י מסכת מגילה דף יד עמוד א**

הלל נמי נימא - שהיא שירה.

הכי גרסינן - אמר רבא בשלמא התם כו' ולא עבדי פרעה שהרי לחירות יצאו.

אכתי עבדי אחשורוש אנן - דלא נגאלו אלא מן המיתה.

**.62תהלים פרק קיג**

(א) הללו יה הללו עבדי יקוק הללו את שם יקוק:

**.63רמב"ם הלכות מגילה וחנוכה פרק ג**

הלכה ו

…ולא תקנו הלל בפורים שקריאת המגילה היא ההלל.

**.64תלמוד בבלי מסכת עירובין דף מ עמוד ב**

ואמר רבה: כי הוינא בי רב הונא איבעיא לן: מהו לומר זמן בראש השנה וביום הכפורים…והלכתא: אומר זמן בראש השנה וביום הכפורים. והלכתא: זמן אומרו אפילו בשוק.

**.65רבינו יהונתן מלוניל על הרי"ף מסכת עירובין (לפי דפי הרי"ף) דף י עמוד ב**

מהו לומר זמן. ברכת שהחיינו וקיימנו:

**.66תלמוד בבלי מסכת סוכה דף מז עמוד ב- מח עמוד א**

תניא כוותיה דרב נחמן: שמיני

רגל בפני עצמו לענין פז"ר קש"ב: פייס בפני עצמו, זמן בפני עצמו, רגל בפני עצמו, קרבן בפני עצמו, שירה בפני עצמו, ברכה בפני עצמו.

**.67רש"י מסכת סוכה דף מח עמוד א**

פז"ר קש"ב - סימן הוא כדמפרש ואזיל.

זמן - לברך בו שהחיינו.

**.68תלמוד בבלי מסכת פסחים דף קג עמוד א**

מאי הוי עלה? אביי אמר: יקזנ"ה, ורבא אמר: יקנה"ז, והילכתא כרבא.

**.69סדר רב עמרם גאון סדר פסח**

ברוך אתה ה' אלהינו מלך העולם בורא פרי הגפן.

אשר בחר בנו מכל עם וכו' עד מקדש ישראל והזמנים.

ברוך אתה ה' אלהינו מלך העולם בורא מאורי האש.

ברוך אתה ה' אלהינו מלך העולם המבדיל בין קדש לחול, בין אור לחושך, בין ישראל לגוים, בין יום השביעי לששת ימי המעשה, בין קדושת שבת לקדושת יו"ט, הבדלת וקדשת את עמך ישראל בקדושתך, בא"י המבדיל בין קדש לקדש.

ברוך אתה ה' אלהינו מלך העולם שהחיינו וקיימנו והגיענו לזמן הזה.

וסימן יקנה"ז י' יין, ק' קדוש, נ' נר, ה' הבדלה, ז' זמן.

**.70משנה ברורה סימן תרצב**

(א) ושהחיינו - ומי שאין לו מגילה לא יברך שהחיינו על משלוח מנות וסעודה דזהו דבר הנהוג בכל יום ובכל שבת ויו"ט [מ"א] וי"א דראוי לברך זמן על היום מפני תקפו של נס שהיה בו וכיון דמזמן לזמן קאתי הרי הוא ככל מועדי ד' שמברכין עליהן זמן …